Адрейхэм загъэпсэхухукIэ
2017-2018 гъэхэм я зэблэкIыгъуэм, ди къэралым и адрей цIыхухэм хуэдэу, Къэбэрдей-Балъкъэрым футболымкIэ и щIымахуэ чемпионатым хэтхэм загъэпсэхуакъым. А лъэхъэнэм къриубыдэу абыхэм джэгугъуищ ирагъэкIуэкIащ.
Зэхьэзэхуэм бжьыпэр щаIыгъыу илъэсыщIэм техьа Налшык дэт курыт школ №31-м и футболистхэм я очко бжыгъэм япэу щыхэщIар тхьэмахуэ кIуаращ. Ахэр къыхагъэщIащ ерыщу къыкIэлъеIэ «Автозапчасть»-м. Пашэныгъэр зыIэщIэлъымрэ абы иужь къитхэмрэ иджы зэрызэщхьэщыкIыр зы очко закъуэщ. АрщхьэкIэ, зыщыдгъэгъупщэнкъым школакIуэхэр нэхъ мащIэрэ зэрыджэгуар.
Иужь зэIущIэхэр хъарзынэу кърихьэлIащ «Спартак-Налшыкым» и щIалэгъуалэ гупым. Абы «Керт»-мрэ «Шагъдиймрэ» хигъэщIащ, «Астемырым» зэрытемыгъэкIуауэ бгъэдэкIыжащ.
Къэбэрдей-Балъкъэрым и нэгъабэрей щIымахуэ чемпионатым щытекIуа Къэхъуным и командэмрэ дыжьын медалхэр зыIэрыхьа Налшык и «Звезда»-мрэ я Iуэхухэр зэрымыщIагъуэщ. «Керт»-р япэу щытекIуэфар иужь джэгугъуэращ, мыдрейри, зэIущIиплI фIэкIа иримыгъэкIуэкIауэ, зэхьэзэхуэм хэкIыжыпащ.
АдэкIэ щыгъуазэ фыхуэтщIынщ Къэбэрдей-Балъкъэ-рым футболымкIэ и щIымахуэ чемпионатым и зи чэзу зэIущIэхэм къарикIуа бжыгъэхэм: етхуанэ джэгугъуэ — «КъБКъМУ» (Налшык) — «Спарта-Малка» (Налшык) — 3:2, «Автозапчасть» (Бахъсэн) — «Къулъкъужын-КъБКъУ» (Налшык) — 1:3, «Спартак-Налшык-н» (Налшык) — «Мурбек» (Налшык) — 1:1, «ЛогоВАЗ» (Бабугент) — «Союз-Сэрмакъ» (Налшык) — 1:0, «Керт» (Къэхъун) — «Спартак-Налшык-д» (Налшык) — 1:3, «Шагъдий» (Зеикъуэ) — «Ансар» (Налшык) — 2:2, «Астемыр» (Налшык) — «Велес» (Къэрэгъэш) — 1:0; еханэ джэгугъуэ — «Школ №31-ГорИС-179» (Налшык) — «Керт» — 1:0, «Спартак-Налшык-д» — «Астемыр» — 1:1, «Союз-Сэрмакъ» — «Спартак-Налшык-н» — 0:1, «Велес» — «ЛогоВАЗ» — 6:0, «Къулъкъужын-КъБКъУ» — «Шагъдий» — 0:3, «Мурбек» — «Автозапчасть» — 0:1, «Ансар» — «Спарта-Малка» — 0:0; ебланэ джэгугъуэ — «Школ №31-ГорИС-179» (Налшык) — «Автозапчасть» — 0:1, «Спартак-Налшык-д» — «Шагъдий» — 1:0, «Мурбек» — «Къулъкъужын-КъБКъУ» — 2:1, «Керт» — «ЛогоВАЗ» — 4:1, «Велес» — «Спарта-Малка» — 0:2, «Союз-Сэрмакъ» — «Ансар» — 7:1, «КъБМКъУ» — «Астемыр» — 3:2.
Хьэтау Ислъам.
